Ráðherrar fóru undan í flæmingi og reyndu að komast hjá því að svara spurningum um Samherjamálið í óundirbúnum fyrirspurnatíma á Alþingi í dag , að mati stjórnarandstæðinga . Formaður Samfylkingarinnar byrjaði á því að kalla eftir afstöðu forsætisráðherra til ummæla sem höfð voru eftir Bjarna Benediktssyni í breska blaðinu The Guardian fyrir helgi . Þar er vitnað í ummæli Bjarna í íslenskum fjölmiðlum um að stjórnvöld í Namibíu séu spillt . „ Mun hæstvirtur forsætisráðherra nú stíga fram fyrir skjöldu og biðjast afsökunar á þessum ummælum og gera það kristalklárt í augum umheimsins að hér sé ekki um að ræða ummæli sem eru í takt við stefnu Íslendinga eða íslenskra stjórnvalda ? “ spurði Logi . „ Af minni hálfu er það algjörlega ljóst og ég tala fyrir hönd ríkisstjórnarinnar allrar í þessu mál , það verða ekki liðin lögbrot og það verður farið yfir lagarammann , “ svaraði Katrín meðal annars . Þessi svör þóttu Loga ekki fullnægjandi . „ Þú svarar ekki , “ kallaði hann utan úr þingsal . Þá spurðu þingmenn Pírata bæði forsætisráðherra og samgöngu - og sveitarstjórnarráðherra um hæfi Kristjáns Þórs Júlíussonar og tengsl hans við Samherja . „ Að fyrstu viðbrögð sjávarútvegsráðherra séu að hringja í Þorstein Má [ Baldvinsson , sem steig til hliðar sem forstjóri Samherja ] hvaða skilaboð sendir þetta út í samfélagið ? Ég var með aðra spurningu en það gengur bara ekkert að fá svar við þessari , “ sagði Þórhildur Sunna Ævarsdóttir , þingmaður Pírata og beindi spurningu sinni til Sigurðar Inga Jóhannssonar , samgöngu - og sveitarstjórnarráðherra . „ Hæstvirtur sjávarútvegsráðherra mat sitt hæfi sjálfur , það er hann sem þarf að svara fyrir það og ég þarf ekki að svara fyrir það hvað mér finnst , “ svaraði Sigurður Ingi meðal annars . Halldóra Mogensen , flokkssystir Þórhildar Sunnu hafði þá áður borið upp sambærilega fyrirspurn til forsætisráðherra . „ Er efling á trausti stjórnmála raunverulegt markmið eða er þetta bara svona skraut ? “ spurði Halldóra . Katrín Jakobsdóttir sagðist hafa verið alveg skýr um afstöðu ríkisstjórnarinnar vegna málsins , þau meintu brot sem átt hafi sér stað verði ekki liðin . Það komi aftur á móti ekkert fram í þeim gögnum sem birt voru í síðustu viku sem bendi til þess að Kristján Þór hafi haft vitneskju um meintar mútugreiðslur og spillingu . Logi Einarsson , formaður Samfylkingarinnar , nýtti tækifærið í óundirbúnum fyrirspurnatíma á Alþingi í dag og innti Katrínu Jakobsdóttur forsætisráðherra , eftir afstöðu hennar til ummæla sem höfð eru eftir Bjarna Benediktssyni , fjármála - og efnahagsráðherra í breska blaðinu The Guardian um Samherjaskjölin . Þorsteinn Már Baldvinsson , einn stærsti eigandi útgerðarfyrirtækisins Samherja og fyrrverandi forstjóri fyrirtækisins , hefur sagt af sér sem stjórnarformaður útgerðarfélagsins Framherja í Færeyjum .